
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 869 

11 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου, του κελύφους του 
κτιρίου που βρίσκεται στην οδό Αγ. Ανδρέου 64 και 
Όθωνος - Αμαλίας 54 στη Πάτρα και καθορισμός ει¬ 
δικών, όρων και περιορισμών δόμησης αυτού. 1 

Ανάκληση της με αριθ. 69/13.1.2004 απόφασης του 
Γενικού Διευθυντή Περιφέρειας Δυτικής Ελλάδας 
κήρυξης έκτασης ως αναδασωτέας στην θέση 
«Σκοποβολή Γηροκομείου» περιφέρειας Αγίου 
Τρύφωνα του Δήμου Πατρέων. 2 


ΑΠΟΦΑΣΕΙΣ 

Αριθ. 27040 (1) 

Χαρακτηρισμός ως διατηρητέου, του κελύφουςτου κτιρί¬ 
ου που βρίσκεται στην οδό Αγ. Ανδρέου 64 και Όθωνος 
- Αμαλίας 54 στη Πάτρα και καθορισμός ειδικών, όρων 
και περιορισμών δόμησης αυτού. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένουπ.δ/τοςτηςαπό 14.7.1999-Δ1 580), όπως 
αντικαταστάθηκε με την παρ. 2 του άρθρου 3 του ν. 
2831/2000 «Τροποποίηση των διατάξεων του ν. 1577/ 
1985 «Γενικός Οικοδομικός Κανονισμός» και άλλες πολε- 
οδομικές διατάξεις» (Α' 140). 

2. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του ν. 
2469/1997 (Α'38) όπως κωδικοποιήθηκε με το αρ. 90 του 
π.δ. 63/2005. 

3. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 754/19.5.2004). 


4. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 3.1.2005 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 22.2.2005 σύμφωνη γνώμη των ιδιοκτητών. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κέλυφος του κτιρί¬ 
ου που βρίσκεταιεντόςτου ρυμοτομικού σχεδίου Πατρών 
και ειδικώτερα επιτης οδού Αγ. Ανδρέου 64 και Όθωνος - 
Αμαλίας 54 φερόμενο ως ιδιοκτησία Νικολάου, Μαρίας 
και Μαρίνας Δούρου όπως φαίνεται στο σχετικό πρωτό¬ 
τυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 27040/2005 πράξη του και που αντίτυπο του 
σε φωτοσμίκρυνση δημοσιεύεται με την παρούσα από¬ 
φαση. 

2. Ως διατηρητέο χαρακτηρίζεται το αρχικό κέλυφος 
του κτιρίου καθώς και οι εναρμονιζόμενες με αυτό μετα¬ 
γενέστερες προσθήκες όχι όμως και τα πάσης φύσεως 
καθ’ ύψος ή κατ’ επέκταση προσκτίσματα που αλλοιώ¬ 
νουν το αρχικό κτίριο. 

Ο καθορισμός των προσκτισμάτων αυτών που αλλοιώ¬ 
νουν το αρχικό κτίριο πραγματοποιείται από την Επιτρο¬ 
πή Πολεοδομικού και Αρχιτεκτονικού Ελέγχου-(Ε.Π.Α.Ε.). 

3. Στο χαρακτηριζόμενο ως διατηρητέο κέλυφος του 
κτιρίου απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτε¬ 
χνικών και διακοσμητικών στοιχείων του, πλην των προ- 
σκτισμάτων ή των στοιχείων του κελύφουςτου κτιρίου για 
τα οποία η Ε.Π.Α.Ε. έχει γνωμοδοτήσει για την αφαίρεση 
τους. 

4. Επιτρέπεται η επισκευή των όψεων, η στατική ενίσχυ¬ 
ση με νέο φέροντα οργανισμό και γενικά κάθε επέμβαση 
στο διατηρητέο κέλυφος του κτιρίου εφόσον δεν αλλοιώ¬ 
νεται ο αρχιτεκτονικός χαρακτήρας και οι βασικές αρχές 
του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κέλυφος κτιρίου. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων του 
κτιρίου. 

6. Για οποιαδήποτε επέμβαση στο διατηρητέο κέλυφος 
του καθώς και για την τοποθέτηση επιγραφών απαιτείται 
έγκριση της Ε.Π.Α.Ε. 

7. Στο παραπάνω κτίριο επιτρέπεται η αποκατάσταση 
του σύμφωνα με την εγκεκριμένη απο την Α/θμια ΕΠΑΕ 
αρχιτεκτονική μελέτη (Π30/Θ13/1.8.2003). 

Συγκεκριμένα επιτρέπεται: 

(α) Η αποκατάσταση των διατηρητέων όψεων ειδικότε¬ 
ρα στις όψεις του ισογείου πσυ έχουν αλλοιωθεί απο με¬ 
ταγενέστερες επεμβάσεις και η επαναφορά-της μορφο¬ 
λογίας τους στα παραδοσιακά πρότυπα ώστε να εναρμο¬ 
νίζονται με τις όψεις των ορόφων του κτιρίου. 


(β) Η εξ ολοκλήρου ανακατασκευή του εσωτερικού του 
κτιρίου με διαρρύθμιση που να ανταποκρίνεται στη νέα 
λειτουργία του, όπως αυτή απαιτείται για την βιωσιμότη¬ 
τα του και την ένταξη του στην ζωή της πόλης. 

(γ) Η κατασκευή νέου φέροντα οργανισμού απο δοκούς 
μορφοσιδήρου. 

(δ) Η κατασκευή νέας σιδερένιας στέγης με επικερά- 
μωση και μόνωση. 

(ε) Η κατασκευή σιδερένιας κλίμακας ανόδου με ξύλινα 
πατώματα. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθμ.303 (2) 

Ανάκληση της με αριθ. 69/13.1.2004 απόφασης του Γενι¬ 
κού Διευθυντή Περιφέρειας Δυτικής Ελλάδας κήρυ¬ 
ξης έκτασης ως αναδασωτέας στην θέση «Σκοποβολή 
Γηροκομείου» περιφέρειας Αγίου Τρύφωνα του Δή¬ 
μου Πατρέων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τα άρθρα 38 και 41 του ν. 998/1979 όπως τροποποιή¬ 
θηκε με το αρ. 1 § 8 του ν. 3208/2003. 

2. Το άρθρο 21 παρ. 2του ν. 3208/2003 «Προστασίατων 
δασικών οικοσυστημάτων, κατάρτιση δασολογίου, ρύθ¬ 
μιση εμπραγμάτων δικαιωμάτων επί δασών και δασικών 
εν γένει εκτάσεων και άλλες διατάξεις». 

3. Τις διατάξεις του αρ. 1 του ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

4. Την υπ’ άριθμ. 186/30.6.1998 απόφαση Γ.Γ.Π.Δ.Ε 
«Άσκηση αρμοδιοτήτων Γενικού Γραμματέα Περιφέρειας 
Δυτ. Ελλάδας επί θεμάτων ΔΑΣΙΚΩΝ και μεταβίβαση του 
δικαιώματος υπογραφής στους Προϊσταμένους Υπηρε¬ 
σιακών Μονάδων της Περιφέρειας». 

5. Την υπ’ αριθμ. 69/13.1.2004 απόφαση του Γενικού Δι¬ 
ευθυντή Περιφέρειας Δυτικής Ελλάδας με την οποία κη¬ 
ρύχθηκε ως αναδασωτέα, δημόσια δασική έκταση εμβα- 
δού 748,55 τετρ. μέτρων στην θέση «Σκοποβολή Γηροκο- 
μείου» περιφέρειας Αγίου Τρύφωνα του Δήμου Πατρέων, 
λόγω καταστροφής της δασικής βλάστησης από παράνο¬ 
μη κατάληψη- εκχέρσωση. 

6. Την υπ’ αριθμ. 223/14.1.2005 πρόταση του Δασαρ¬ 


χείου Πατρών για ανάκληση της ανωτέρω απόφασης 
επειδή εκδόθηκε κατά πλάνη. 

7. Τη θετική εισήγηση της Δ/νσης Δασών Ν. Αχαΐας και 
της Δ/νσης Δασών Π.Δ.Ε., αποφασίζουμε: 

Ανακαλούμε την αριθμ. 69/13.1.2004 απόφαση του Γε¬ 
νικού Διευθυντή Περιφέρειας Δυτικής Ελλάδας με την 
οποία κηρύχθηκε ως αναδασωτέα, έκταση εμβαδού 
748,55 τετρ. μέτρων στην θέση «Σκοποβολή Γηροκομει- 
ού» περιφέρειας Αγίου Τρύφωνα του Δήμου Πατρέων, ό¬ 
πως εμφανίζεται στο τοπογραφικό διάγραμμα κλίμακας 
1:500 μετά στοιχεία Α, Β, Γ, Δ, Ε, Ζ, Η, Α και Α', Β', Γ, Δ', Ε', 
Ζ, Η', Α που θεωρήθηκε από τον Δασάρχη Πατρών με η¬ 
μερομηνία 14.1.2005 και αποτελεί αναπόσπαστο μέρος 
της απόφασης αυτής, για το λόγο ότι εκδόθηκε κατά πλά¬ 
νη δεδεμένου ότι ύστερα από πιστή εφαρμογή του σχε¬ 
διαγράμματος της διανομής του αγροκτήματος του Ι.Μ. 
Γηροκομείου έτους 1940, την εκτίμηση της σημερινής 
πραγματικής κατάστασης και λαμβάνοντας υπόψη το 
αριθμ. 132652 οριστικό παραχωρητήριο του Υπουργείου 
Γεωργίας μέσω της Αγροτικής Τράπεζας, διαπιστώθηκε 
πως μόνον για τμήμα της εν λόγω έκτασης και ευρύτερης 
εμβαδού 349,20 τετρ. μέτρων συντρέχουν οι προϋποθέ¬ 
σεις κήρυξης του ως αναδασωτέου, διαδικασία που έχει 
ήδη δρομολογηθεί και θα περαιωθεί με την έκδοση νεώ- 
τερης απόφασης μας, μετά την ανάκληση της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 1 Φεβρουάριου 2005 

Με εντολή Γενικού Γ ραμματέα Περιφέρειας 
Ο Γενικός Διευθυντής κ.α.α. 

Η Διευθύντρια Διοίκησης 
ΧΛΟΗ ΚΑΤΣΟΥΛΑ 

